**REKOMENDACIJA DĖL KAROLIO VASILIAUSKO KANDIDATŪROS Į VILNIAUS KOLEGIJOS STUDENTŲ ATSTOVYBĖS PREZIDENTO POZICIJĄ**

**2020-03-09**

Su Karoliu Vasiliausku esu pažįstamas nuo pirmo kurso ir pastebėjau, kad šiame žmoguje yra potencialas augti kaip asmenybei. Pirmaisiais metais Jis VIKO EKF studentų atstovybėje užėmė SARK poziciją, labai stengėsi ir norėjo, o tai, ką norėjo, ir pasiekė. Antrame kurse, jis yra centrinės atstovybės finansininkas, kruopštumas, dirbant su pinigais ir skaičiais, akivaizdžiai matosi paskaitų metu.

Karolis nuo pat pirmo kurso buvo aktyvus kursiokų tarpe. Kruopštus, nuolatinis studijavimas ir lankymas paskaitų parodo jo norą tobulėti. Visada, kai reikia kursiokams pagalbos Jis neatsuka nugaros ir padeda, paaiškina net mažiausiai to vertam studentui. Man, kaip seniūnui, Karolis visada ištiesia pagalbos ranką, praneša naujienas, kurias perduoda dėstytojai arba VIKO EKF administracija, kai manęs nebūna kolegijoje. Ekonomikos fakultete jį žino visi ir nereikia niekam pasakyti, kas yra Karolis. Jis nebijo išreikšti savo nuomonės, drąsiai savo idėjomis dalinasi tiek su dėstytojais, tiek su administracija. Taip pat Karolis prisideda prie EKF švenčių ir renginių planavimo.

Atsižvelgdamas į visus atliktus Karolio darbus, jo norą dirbti ir tobulėti, užsidegimą ir motyvaciją, galiu drąsiai teigti, kad Jis vertas prezidento pozicijos. Taigi tiek savo, tiek VE18A grupės vardu rekomenduoju Karolį Vasiliauską, kaip tinkamą kandidatą VIKOS SA prezidento pareigoms.

Vilniaus kolegijos

Ekonomikos fakulteto

VE18A grupės seniūnas Modestas Fetingis